
Domnului deputat Mihai Nicolae Tănăsescu

Preşedintele Comisiei pentru buget, finanţe şi bănci

AVIZ

asupra propunerii legislative privind acordarea unui ajutor financiar în vederea stimulării contractării de abonamente la Internet
În conformitate cu prevederile art. 89 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, propunerea legislativă privind acordarea unui ajutor financiar în vederea stimulării contractării de abonamente la Internet, P.L. X-648/14.12.2005.
Potrivit prevederilor art.64 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 08 februarie 2006. În urma dezbaterilor, membrii comisiei au hotărât, cu 10 voturi pentru şi un vot împotrivă avizarea negativă a propunerii legislative.
PREŞEDINTE,


           dr. Varujan Pambuccian

